དུས་རབས་འདིའི་དུས་སྟོད་དུ་ཨ་རིའི་ནང་ཤ་མདངས་ནག་པོའི་མི་རྣམས་ལ་འཕྲད་པའི་དཀའ་ངལ་དང༌།དེང་སྐབས་རང་རེའི་བོད་མི་རྣམས་རྒྱའི་མནར་གཅོད་དང་བཤུ་གཞོག་འོག་ཏུ་ཡོད་པ་གཉིས་ཇི་བཞིན་གྱི་འདྲ་མཚུངས་ཡིན་པ་བརྗོད་པར་དཀའ་མོད།འོན་ཀྱང་དོན་རྐྱེན་འདི་གཉིས་བར་ལ་འདྲ་ས་མང་པོ་ཞིག་ཡོད་པ།ཕྲན་གྱི་བསམ་པར་དུས་རབས་འདིའི་ནང་མིའི་ཐོབ་ཐང་རྩོད་ལེན་བྱེད་མཁན་གྱི་དཔའ་བོ་མ་ཁེམ་ཨེ་ཀི་སེ་མཆོག་གི་མཇུག་མཐར་གྱི་གསུང་བཤད་དཀའ་རྙོག་འདི་ནི་ཨ་རིའི་ཁོ་ནའི་དཀའ་རྙོག་མ་ཡིན་པར་འཛམ་གླིང་ཡོངས་ཀྱི་དཀའ་རྙོག་རེད།ཞེས་པ་འདི་བོད་ཡིག་ནང་བསྒྱུར་ནས་བོད་མི་རྣམས་ལ་དཔྱད་ཞིབ་ཚུལ་དུ་ཕུལ་བ་ལགས།དོན་སྒྲུབ་སར་བགེགས་མང་ཟེར་བ་བཞིན་བློ་ཕམ་པ་ཞིག་ལ་མ་ཁེམ་ཨེ་ཀི་སེ་མཆོག་གིས་གསུང་བཤད་འདི་གནང་ཏེ་ཉིན་ལྔའི་རྗེས་སུ་དམ་པ་གང་ཉིད་ལྐོག་གསོད་བཏང་བ་རེད།